
შინაური ბინადარი (კომპანიონი) 
ცხოველების სამართლებრივი სტატუსი, 
მათი უფლებები და მოქალაქეებთან 
თანაარსებობის ჰარმონიული 
გარემოს უზრუნველყოფა ქართული 
კანონმდებლობის მიხედვით 


კახაბერ იოსელიანი 
ი3. ჯავახიშვილის სახელობის თბილისის სახელმწიფო უნივერსიტეტი, სამართლის მაგისტრი, 
გერმანიის საერთაშორისო თანამშრომლობის საზოგადორუბა (C/2), -დვოკატი, საქართველოს 
ადვოკატთა ასოციაციის წევრი 


სეკვენძო სიტყვები: შინაური ბინადარი ცხოველი, უფლება, ჰუმანური 


შესეუველი 


თანამედროვე ევროპის ქვეყნებში მნიშ- 
ვნელოვანი ყურადღება ეთმობა ცხოველთა 
უფლებების დაცვას, მათთვის უსაფრთხო 
გარემოს შექმნასა და მიუსაფარ შინაურ ბი- 
ნადარ (კომპანიონ) ცხოველებთან დაკავ- 
შირებულ საკითხებს. აღნიშნული ქვეყნების 
კანონმდებლობა, რომელიც ადგენს სხვა- 
დასხვა ტიპის სასჯელს, თუ იძულების სხვა 
ღონისძიებებს, მმართველობითი საქმიანო- 
ბის მეთოდებს, მიდგომებს, სტანდარტებს, 
უკანასკნელი ათწლეულების მანძილზე პერი- 
ოდულად იხვეწებოდა; საკანონმდებლო რე- 
გულაციებით მყარდებოდა შინაური ბინადარი 
ცხოველების უფლებები და გარანტიები, რაც 
განპირობებული იყო ცხოველის, როგორც 
ბუნების უმნიშვნელოვანესი მემკვიდრეობის 
ობიექტად აღიარებით და მისი, როგორც ცო- 
ცხალი არსებისადმი ჰუმანური დამოკიდებუ- 


ლების ჩამოყალიბებით. თანამედროვე კანო- 
ნმდებელმა ცხოველი ჩათვალა არა მხოლოდ 
საკუთრების ობიექტად, რომელზეც ადამიანი 
ბატონობს, არამედ არსებად, რომელსაც აქვს 
უფლება სიცოცხლეზე, ჯანმრთელობასა და 
უსაფრთხო გარემოში ყოფნაზე. 

დღეის მდგომარეობით, მსოფლიო და 
რეგიონალური (ევროპა) მასშტაბით, შინა- 
ურ ცხოველებთან დაკავშირებულ საკითხებს 
(უფლებები, გარანტიები, უსაფრთხოება), გა- 
რდა ეროვნული კანონმდებლობებისა, არეგუ- 
ლირებს შინაური ცხოველების დაცვის ევრო- 
პული კონვენცია (სტრასბურგი, 13.XI.1987), 
ხოლო მსოფლიო მასშტაბით მოქმედებს ცხო- 
ველთა უფლებების საერთაშორისო ლიგის 
მიერ შემუშავებული ცხოველთა უფლებების 
მსოფლიო დეკლარაცია. 

აღსანიშნავია ის გარემოება, რომ საქა- 
რთველო არ წარმოადგენს შინაური ცხო- 


ველების დაცვის ევროპული კონვენციის 

ხელმომწერ სახელმწიფოს, თუმცა, საქართვე- 
ლო გაწევრიანებულია ცხოველთა დაცვის 
საერთაშორისო ორგანიზაციაში, რომელიც 
შეიმუშავებს მხოლოდ სარეკომენდაციო ხა- 
სიათის ნორმატივებს და სტანდარტებს. 

ევროკავშირის წევრი ქვეყნების, მათ შო- 
რის, ზემოაღნიშნული ევროკონვენციის ხე- 
ლმომწერი სახელმწიფოების ეროვნული 
კანონმდებლობები, ცხოველთა უფლებების 
დაცვის ნაწილში, მთლიანად ეფუძნება რეგი- 
ონში აღიარებულ სტანდარტებს. ცხოველთა 
უფლებების მყარი სამართლებრივი საფუძ- 
ვლების არსებობიდან და მკაფიო რეგული- 
რებიდან გამომდინარე, უზრუნველყოფილია 
შინაურ ცხოველებთან დაკავშირებული სხვა 
საკითხების, მათ შორის, უსაფრთხოების სა- 
კითხების რეგულირება. მაგალითად, ნორ- 
ვეგიასა და ევროპის ზოგიერთ ქვეყანაში 
აკრძალულია მებრძოლი ჯიშის ძაღლების გა- 
სხვისება, გამრავლება, ქვეყნის ტერიტორია- 
ზე შეყვანა და ა.შ. ამავე ქვეყნის კანონმდებ- 
ლობებით დადგენილია მკაცრი სანქციები, 
როგორც სისხლისსამართლებრივი, ასევე, 
ადმინისტრაციულსამართლებრივი კუთხით.' 
ამით დაცულია ე.წ. თანაზომიერების პრინცი- 
პი, რაც გულისმობს სახელმწიფოს იძულების 
ღონისძიებების (სახელმწიფოს ჩარევა უფლე- 
ბებში) და ცხოველთა, ასევე, მათზე მზრუნველ 
პირთა, უფლებების და გარანტიების პროპო- 
რციულობას. 


შინეუური ბინუდური 
ცხოველებთან დაკევშირებული 
სეკითხების რეგულირება 
სექერთველოში 


საქართველო, როგორც ზემოთ აღვნიშ- 
ნეთ, არ არის შინაური ცხოველების დაცვის 
ევროპული კონვენციის ხელმოგწერი სახე- 
ლმწიფო, თუმცა, საქართველომ, ევროკავ- 
შირთან ასოცირების შეთანხმების ხელმო- 
წერისა და ამ შეთანხმების ფარგლებში ე.წ. 
„კარგი მმართველობის” შესახებ ვალდებუ- 
ლების აღების შემდგომ, დაიწყო ეროვნული 
კანონმდებლობის ევროპული კანონმდებ- 
ლობასთან მისადაგების, ევროპის ქვეყნების 

მმართველობის საუკეთესო პრაქტიკის და 
დადგენილი სტანდარტების იმპლემენტაციის 
პროცესი. 2018 წლის 23 მარტს საქართველოს 
კონსტიტუციაში შეტანილ იქნა ცვლილებები, 
რომელთა თანახმად, ზემოაღნიშნული ე.წ. 
„კარგი მართველობის“ მიზნის მისაღწევად, 
კონსტიტუციაში ცალკე მუხლებად აისახა „სა- 
მართლებრივი სახელმწიფოს“, „სოციალური 
სახელმწიფოს“, „სამართლიანი ადმინისტრა- 
ციული წარმოების“ პრინციპები? საქართვე- 
ლოს ევროპულ და ევროატლანტიკურ სტრუე- 
ტურებში ინტეგრაციის სახელმწიფოებრივი 
ნება და მიზანი აისახა კონსტიტუციის 78-ე 
მუხლში, რომლის თანახმად, საქართველოს 
სახელმწიფოს ნება, პოლიტიკური მიმართუ- 
ლება და საჯარო მმართველობის მაღალი 
კულტურისკენ მისწრაფება განისაზღვრა შე- 
მდეგნაირად: 

„კონსტიტუციურმა ორგანოებმა თავიანთი 
უფლებამოსილების ფარგლებში მიიღონ ყვე- 
ლა ზომა ევროპის კავშირსა და ჩრდილოატ- 
ლანტიკური ხელშეკრულების ორგანიზაციაში 
საქართველოს სრული ინტეგრაციის უზრუნ- 
ველსაყოფად“. 

აღნიშნული ვალდებულება – ევროკავ- 
შირში სრული ინტეგრაცია, თავის თავში მო- 
იცავდა, ასევე, შიდასახელმწიფოებრივი პო- 
ლიტიკის და მმართველობის სტანდარტების 
ევროპის ქვეყნების სტანდარტებთან შესა- 
ბამისობაში მოყვანას, მათ შორის, საკანონ- 
მდებლო ბაზის სრულყოფას. სწორედ, სამა- 
რთლებრივი, სოციალური სახელმწიფოს და 
„კარგი მმართველობის“ პრინციპების განხო- 
რციელების მიზნით, საქართველომ, ერთგვა- 
რად, დაიწყო შინაურ ბინადარ ცხოველებთან 
დაკავშირებული საკითხების რეგულირების 
და შემუშავებული რეგულაციების ევროპის 
ქვეყნების კანონმდებლობასთან და პრაქტი- 
კასთან მისადაგების პროცესი. თუმცა, მიუხე- 
დავად აღნიშნულისა, დღეის მდგომარეობით, 
საკანონმდებლო ბაზა არ არის სრულყოფი- 
ლი. შესაბამისად, აღნიშნული სფეროს სამა- 
რთლებრივი რეგულირება არ არის სისტემა- 
ტიზებული და სათანადოდ მოწესრიგებული. 

საქართველოში მიმდინარე ეტაპზე, შინა- 
ურ ცხოველებთან დაკავშირებულ საკითხებს 
არეგულირებს შემდეგი ნორმატიული აქტები: 





2 საქართველოს კონსტიტუციის მე-4, მე-5 და მე-18 
მუხლები. 


ულს”. ს 81 ი I შის 


1. საქართველოს ორგანული კანონი 
„ადგილობრივი თვითმმართველობის 
კოდექსი“-ს მე-16 მუხლის მე-2 ნაწილის 
„რ“ ქვეპუნქტი 

2. საქართველოს ნარჩენების მართვის 
კოდექსი 

3. საქართველოს მთავრობის 2018 წლის 
28 ივნისის #345 დადგენილებით და- 
მტკიცებული „ვეტერინარული საქმი- 
ანობის განმახორციელებელი ბიზ- 
ნესოპერატორების საქმიანობასთან 
დაკავშირებული მოთხოვნები“ 

4. საქართველოს მთავრობის 2015 წლის 
14 ივლისის #348 დადგენილებით და- 
მტკიცებული „ცხოველთა გადამდები 
დაავადებების საწინააღმდეგო პრო- 
ფილაქტიკურ-საკარანტინო ღონისძიე- 
ბათა განხორციელების წესები“ 

5. საქართველოს მთავრობის 2018 წლის 
16 ნოემბრის #551 დადგენილებით 
დამტკიცებული „შინაური ბინადარი 
ცხოველების საქართველოს საბაჟო 
საზღვარზე არაკომერციული გადაა- 
დგილების წესი” 

6. საქართველოს სისხლის სამართლის 
კოდექსის 259-ე მუხლი 

7. საქართველოს ადმინისტრაციულ სა- 
მართალდარღვევათა კოდექსის 103-ე, 
104-ე, 172-ე მუხლები. 

აღნიშნული აქტების მოქმედების სფერო- 

ები და რეგულირების საგანი შეიძლება დაი- 
ყოს შემდეგ სეგმენტებად, რომელიც თავისი 
სპეციფიკურობით ხასიათდება: 

ი ცხოველთა უფლებები, სამოქალაქო 
წესრიგი და უსაფრთხოება 

ია სამოქალაქო წესრიგი და უსაფრთხო- 
ება; 

ია დაავადებების გავრცელების კონტრო- 
ლი. 

ზემოაღნიშნული ჩამონათვალიდან გა- 

მომდინარე, შინაურ ბინადარ ცხოველებთან 
დაკავშირებული საკითხების რეგულირება 
და კონტროლი – საჯარო მართლწესრიგის 
დაცვა ხორციელდება, როგორც ადმინისტრა- 
ციულ-სამართლებრივი ბერკეტებით, ასევე 
სისხლის სამართლის კანონმდებლობის მე- 
შვეობით, როგორც მუნიციპალურ, ასევე, სა- 
ხელმწიფოს ცენტრალურ მმართველობით 
დონეზე. 


ადმინისტრაციულ-სამართლებრივი კონ- 
ტროლის უფლებამოსილება სახელმწიფოს 
მიერ გადანაწილებულია ცენტრალური და 
ადგილობრივი ხელისუფლების ორგანოებზე. 
ადგილობრივი თვითმმართველობის ორგა- 
ნოების კომპეტენციაში შედის შინაური ცხოვე- 
ლების მოვლა-პატრონობის და პოპულაციე- 
ბის მართვის წესების შემუშავება, აღნიშნული 
წესების დაცვის კონტროლი და აღსრულება!. 
ცენტრალური ხელისუფლება, უფლებამოსი- 
ლი უწყებების მეშვეობით, უზრუნველყოფს 
ცხოველთა მიმართ კრიმინოგენული მდგო- 
მარეობის და დაავადებების გავრცელების 
კონტროლს. თუმცა, აღსანიშნავია ცენტრა- 
ლური და ადგილობრივი ხელისუფლების 
კომპეტენციათა კვეთა ზემოაღნიშნულ სფე- 
როებში. ზოგიერთ შემთხვევაში, გარკვეული 
ღონისძიებები ურთიერთთანამშრომლობის, 
ურთიერდახმარების გზით და კოორდინირე- 
ბულად ხორციელდება. მაგალითად, ადმი- 
ნისტრაციული გადაცდომების კონტროლის 
მიმართულებით იკვეთება შინაგან საქმეთა 
სამინისტროს შესაბამისი უწყებების და მუნი- 
ციპალიტეტის უფლებამოსილი ორგანოების 
კომპეტენციები – სანიტარულ-ჰიგიენური ნო- 
რმების დაცვის კონტროლის სფეროში (ცხო- 
ველის ფეკალიებით, ლეშთ საზოგადოებრივი 
სივრცის დაბინძურება". 

აღსანიშნავია ის გარემოება, რომ მუნიცი- 
პალიტეტის უფლებამოსილი ორგანოები და 
სოფლის მეურნეობის და გარემოს დაცვის სა- 
მინისტროს საჯარო სამართლის იურიდიული 
პირი სურსათის ეროვნული სააგენტო დაავა- 
დებების გავრცელების პროფილაქტიკურ და 
საკარანტინე ღონისძიებებს სწორედ მუნიცი- 
პალიტეტის ორგანოებთან ურთიერთთანამ- 
შრომლობის და ურთიერთდახმარების გზით 
ახორციელებს, მაგალითად, საკარანტინე 
ზონიდან ცხოველის გაყვანა-იზოლაციას და 
შემდგომ დაკვირვებას ახორციელებს მუნიცი- 
პალიტეტის უფლებამოსილი ორგანო, ხოლო 
საკარანტინე ღონისძიებების შემუშავებას და 
განხორციელებას (ტერიტორიის შეწამვლა, 
ცხოველების გადაცრა) უზრუნველჰყოფს ცე- 
ნტრალური ხელისუფლების ორგანო – სამი- 





3 საქართველოს თვითმმართველობის კოდეე- 
სისმე-16 მუხლის, მეორე ნაწილი, „რ“ ქვეპუნქტი. 

4 საქართველოს ნარჩენების მართვის კოდექსი, 
33-ე და 47-ე მუხლები. 


ულს”. 81 ი (შის 


ნისტროს საჯარო სამართლის იურიდიული 
პირი სურსათის ეროვნული სააგენტო?. 

შინაური ბინადარი ცხოველების მოვ- 
ლა-პატრონობის დეტალური წესები, რო- 
მელიც მოიცავს ცხოველის პატრონის ვა- 
ლდებულებებს (ცხოველის კეთილდღეობის 
უზრუნველყოფა, ცხოველის ფლობისას სპე- 
ციფიკური სამოქალაქო მართლწესრიგის 
დაცვა – სანიტარულ-ჰიგიენური ნორმები, 
უსაფრთხოება, ვეტერინარული მკურნალობა 
და ვაქცინაცია) დადგენილია მუნიციპალი- 
ტეტების წარმომადგენლობითი ორგანოების 
მიერ. მუნიციპალიტეტებს, ასევე, მინდობილი 
აქვთ უპატრონო ცხოველებთან დაკავშირებუ- 
ლი საკითხების რეგულირება და გადაწყვეტა. 

კერძოდ, საქართველოს ორგანული კა- 
ნონი „ადგილობრივი თვითმმართველობის 
კოდექსის“ მე-16 მუხლით განსაზღვრულია 
მუნიციპალიტეტის საკუთარი (ექსკლუზიური) 
უფლებამოსილებები. აღნიშნული მუხლის 
მე-2 ნაწილის „რ“ ქვეპუნქტის თანახმად, მუნი- 
ციპალიტეტის ერთ-ერთ უფლებამოსილებად 
განსაზღვრულია: „შინაური ცხოველების ყო- 
ლის წესების დადგენა და უპატრონო ცხოვგე- 
ლებთან დაკავშირებული საკითხების გადა- 
წყვეტა“ 

ადგილობრივი თვითმმართველობის კო- 
დექსის 16-ე მუხლის მე-2 ნაწილის „რ“ ქვეპუნ- 
ქტის საფუძველზე, საქართველოს მხოლოდ 
თერთმეტ მუნიციპალიტეტში (თბილისი, მცხე- 
თა, ხაშური, გორი, რუსთავი, ახალქალაქი, 
დუშეთი, ვანი, ჩხოროწყუ, წყალტუბო, ჩოხა- 
ტაური, ფოთი), მათ შორის, თბილისის მუნი- 
ციპალიტეტში, მიღებულ იქნა შინაური ბინა- 
დარი ცხოველების მოვლა-პატრონობისა და 
პოპულაციების მართვის წესი. 

მიუხედავად შინაურ ბინადარ ცხოველებ- 
თან დაკავშირებით არაერთი ნორმატიული 
აქტის არსებობისა, სფეროს ეფექტური მართ- 
ვა მაინც ვერ ხორციელდება, რაც უმეტესწი- 
ლად განპირობებულიაზემდგომი,ცენტრალუ- 
რი ხელისუფლების მიერ ამ მიმართულებით 
სტრატეგიული, პოლიტიკის დოკუმენტის, ან 
ნორმატიული აქტის არარსებობით. კერძოდ, 





3 ცხოველთა გადამდები დაავადებების საწინა- 
აღმდეგო პროფილაქტიკურ-საკარანტინო ღო- 
ნისძიებათა წესების და- 
მტკიცების შესახებ საქართველოს მთავრობის 


განხორციელების 


2015 წლის 14 ივლისის M348 დადგენილება, დანა- 
რთი M5, მე-3 და მე-4 მუხლები. 


საქართველოში შინაურ ბინადარ ცხოველებ- 
თან დაკავშირებით არ არსებობს საკანონ- 
მდებლო ან კანონქვემდებარე ნორმატიული 
აქტი, რომელიც მთელი ქვეყნის მასშტაბით 
დაადგენდა საერთო მიზნებს, სახელმძღვა- 
ნელო სტანდარტებს, მეთოდებს, მიდგომებს; 
განსაზღვრავდა სფეროს სპეციფიკურ ცნებე- 
ბს და აღნიშნული სამართლებრივი ურთიე- 
რთობების ბრუნვის მონაწილეთა სტატუსს და 
უფლება-მოვალეობებს, რაც სასიცოცხლოდ 
მნიშვნელოვანია სფეროს ეფექტური რეგუ- 
ლირებისა და მართვისთვის, მით უფრო იმ 
ფონზე, როდესაც საქართველოს მიერ სა- 
ჯარო მმართველობის დეცენტრალიზაციის 
მიმართულების არჩევის გამო მთელი რიგი 
საკითხების რეგულირება და გადაწყვეტა, 
მათ შორის, შინაურ ბინადარ ცხოველებთან 
დაკავშირებული საკითხებისა, მინდობილი 
აქვთ მუნიციპალიტეტებს. ადგილობრივი ხე- 
ლისუფლებების მიერ მიღებული ადგილობ- 
რივი მნიშვნელობის წესები ნაწილობრივ ეხე- 
ბა და არეგულირებს შინაურ ცხოველებთან 
დაკავშირებულ საკითხებს, შეიცავს უამრავ 
ხარვეზს და რიგი საკითხები რეგულირების 
მიღმაა დარჩენილი ან არასათანადოდ, არა- 
რელევანტურად არის მოწესრიგებული. 
საკანონმდებლო აქტის არარსებობა პრო- 
ბლემურია იმ თვალსაზრისით, რომ შინაური 
ბინადარი ცხოველების საკითხი და მასთან 
დაკავშირებული პრობლემები, რა თქმა უნდა, 
აისახება მუნიციპალიტეტებზე თუმცა ეს 
პრობლემები და თავად რეგულირების ობი- 
ექტი – შინაური ბინადარი ცხოველი, თავისი 
მნიშვნელობით წარმოადგენს არა ადგილო- 
ბრივი მნიშვნელობის საკითხს, არამედ, მისი 
მნიშვნელობა და გამომწვევი პრობლემები 
ცდება ერთი კონკრეტული მუნიციპალიტეტის 
საზღვრებს. შინაური ბინადარი ცხოველების 
საერთაშორისოდ აღიარებული უფლებების 
ფონზე, დაუშვებელია სხვადასხვა მუნიციპა- 
ლიტეტში განსხვავებული მიდგომები, პრაქტი- 
კა და მართვის მეთოდოლოგია არსებობდეს. 
აღნიშნულის საილუსტრაციოდ, მაგა- 
ლითად, „ქალაქ ფოთის მუნიციპალიტეტის ტე- 
რიტორიაზე ბინადარი შინაური ცხოველების 
(ძაღლები, კატები და სხვა კომპანიონი ცხო- 
ველები) მოვლა-პატრონობის და მათი პოპუ- 
ლაციის მართვის წესის დამტკიცების შესახებ“ 
2018 წლის 30 მაისის IM13/22 დადგენილებით 

დამტკიცებული მოვლა-პატრონობის წესი არ 
მოიცავს ევთანაზიის საფუძვლებს სრულად, 
მათ შორის, არ ითვალისწინებს ცხოველის 
ევთანაზიას ცხოველისა და ადამიანისათვის 
საშიში დაავადების არსებობის შემთხვევაში. 
მასში განსაზღვრულია მართლსაწინააღმდე- 
გო ქმედებები შინაურ ბინადარ ცხოველებ- 
თან მიმართებაში, რომელიც ცდება მუნიცი- 
პალიტეტის ადმინისტრაციული კონტროლის 
კომპეტენციის ფარგლებს და მისი ადმი- 
ნისტრირებისთვის არ არის გათვალისწინე- 
ბული შესაბამისი სამართლებრივი ნორმები 
სისხლის სამართლისა და ადმინისტრაცი- 
ულ სამართალდარღვევათა კოდექსებში. 
ამასთან, არსებითად მნიშვნელოვანი საკი- 
თხების კონტროლი მინდობილი აქვს არასა- 
მთავრობო ორგანიზაციას, თუმცა არ არის 
ნორმატიულ აქტში – ტერმინთა განმარტებაში 
მითითებული, თუ ვინ იგულისხმება ამ ორგა- 
ნიზაციაში. ამავე ნორმატიულ აქტში აღრე- 
ულია უფლებამოსილ სუბიექტთა კომპეტენ- 
ციები და ა.შ. რაც მიზანშეუწონელია და არ 
ეხმიანება „კარგი მმართველობის“ პრინციპე- 
ბს და სტანდარტებს. 

ცალკეული მუნიციპალიტეტების მიერ და- 
დგენილია ცხოველის ევთანაზიის სხვადა- 
სხვა საფუძვლები, მათ შორის, ზოგიერთი 
საფუძველი შესაძლოა იყოს სადავო, მაგა- 
ლითად, ქმნის თუ არა აღნიშნული ევთანა- 
ზიის საფუძველი (დაავადება) მომეტებულ 
რისკს ადამიანებისათვის ან/და სხვა ცხოვე- 
ლებისათვის და არის, თუ არა ეს საფუძველი 
ევთანაზიისთვის ლეგიტიმური. ამ ნიშნით, აღ- 
სანიშნავია რუსთავის მუნიციპალიტეტი. კერ- 
ძოდ, „ქ. რუსთავის მუნიციპალიტეტში შინაური 
ცხოველების (ძაღლები და კატები) მოვლა-პა- 
ტრონობისდა მათი პოპულაციების მართვის 
წესის დამტკიცების შესახებ“ ქ. რუსთავის მუ- 
ნიციპალიტეტის საკრებულოს 2014 წლის 8 
აგვისტოს M10 დადგენილებით დამტკიცებუ- 
ლი მოვლა-პატრონობის წესში, ევთანაზიის 
საფუძვლად მითითებულია რამდენიმე იმგ- 
ვარი ტიპის დაავადება, რომელიც მარტივად 
განკურნებადია ან/და ნაკლებად საშიშია და 
ექვემდებარება მკურნალობას. 

ამასთან, შინაური ბინადარი ცხოველი- 
სათვის დადგენილი საერთაშორისო ჰუმანუ- 
რი პრინციპებიდან გამომდინარე?, დაუშვე- 

ბელია ქვეყნის შიგნით შინაური ცხოველების 
ევთანაზიის განსხვავებული საფუძვლები არ- 
სებობდეს. 

გარდა ყოველივე ზემოაღნიშნულისა, 

მუნიციპალიტეტების მიერ მიღებული მოვ- 
ლა-პატრონობის წესები შეიცავს უამრავ ხა- 
რვეზს, ხარისხის, ასევე, მიზანშეწონილობისა 
და ეფექტურობის კუთხით. 

რაც შეეხება ქ. თბილისის მუნიციპალი- 

ტეტს, სადაც შინაური ბინადარი ცხოველების 
საკითხი მეტად პრობლემურია, რაც დედაქა- 
ლაქის მასშტაბებითა და მოსახლეობის სიმ- 
ჭიდროვით არის განპირობებული, შინაურ 
ცხოველებთან დაკავშირებულ ურთიერთო- 
ბებს არეგულირებს ქ. თბილისის მუნიციპა- 
ლიტეტის საკრებულოს 2015 წლის 6 აპრი- 
ლის #7-28 დადგენილებით დამტკიცებული ,ქ. 
თბილისის მუნიციპალიტეტის ტერიტორიაზე 
ცხოველების (ძაღლების, კატების) მოვლა-პა- 
ტრონობის და მათი პოპულაციების მართვის 
წესი“. აღნიშნული აქტი სხვა მუნიციპალიტე- 
ტების მიერ მიღებულ აქტებთან შედარებით 
სრულყოფილია, თუმცა საჭიროებს ცვლილე- 
ბებს – რიგი საკითხების დაზუსტებას, ახალი 
საკითხების რეგულირების სფეროში მოქცე- 
ვას და დამატებითი კონტროლის მექანიზმე- 
ბის განსაზღვრას. 

შინაური ცხოველებისგან მომდინარე და- 

ავადებების გავრცელების რისკების მართვის 
საკითხებს არეგულირებს: 

ა) საქართველოს მთავრობის 2018 წლის 
28 ივნისის #345 დადგენილებით და- 
მტკიცებული „ვეტერინარული საქმი- 
ანობის განმახორციელებელი ბიზ- 
ნესოპერატორების საქმიანობასთან 
დაკავშირებული მოთხოვნები“ 

ბ) საქართველოს მთავრობის 2015 წლის 
14 ივლისის #348 დადგენილებით და- 
მტკიცებული „ცხოველთა გადამდები 
დაავადებების საწინააღმდეგო პრო- 
ფილაქტიკურ-საკარანტინო ღონისძიე- 
ბათა განხორციელების წესები“ 

გ) საქართველოს ნარჩენების მართვის 
კოდექსი. 

საქართველოს მთავრობის #345 დადგე- 

ნილებით დამტკიცებული ვეტერინარული 
საქმიანობის განმახორციელებელი ბიზნესო- 


პერატორების საქმიანობასთან დაკავშირე- 

ბული წესებით დადგენილია ვეტერინარული 
საქმიანობის განმახორციელებელი ბიზნესო- 
პერატორების მიერ – ვეტერინარული პრეპა- 
რატების საწარმოს, ვეტერინარული აფთია- 
ქის, ვეტერინარული პრეპარატების საბითუმო 
ვაჭრობის ობიექტის, ვეტერინარული სამკურ- 
ნალოს (კლინიკის), ვეტერინარული კოსმეტი- 
კური კაბინეტის, ზოომაღაზიის მოწყობისა და 
ცხოველთა თავშესაფრის საქმიანობასთან 
დაკავშირებულ მოთხოვნები. 

აღნიშნული მოთხოვნები ეხება დაავადე- 
ბების გავრცელების პრევენციას, რისთვისაც 
ადგენს ტექნიკურ რეგლამენტს – ტექნიკუ- 
რი ხასიათის მოთხოვნებს და სტანდარტებს, 
თუ როგორ და რა მასალით უნდა მოეწყოს 
კონკრეტული ობიექტი, რაც შემდგომში უზ- 
რუნველყოფს პრევენციული, მათ შორის, 
დასუფთავების ღონისძიებების ეფექტურად 
განხორციელებას. აღნიშნული ნორმატიული 
აქტის თანახმად, უფლებამოსილ ორგანოდ 
განსაზღვრულია საქართველოს გარემოს და- 
ცვისა და სოფლის მეურნეობის სამინისტროს 
სახელმწიფო კონტროლს დაქვემდებარებუ- 
ლი საჯარო სამართლის იურიდიული პირი – 
სურსათის ეროვნული სააგენტო. 

უშუალოდ დაავადებების გავრცელების 
პრევენციის და კონტროლის საკითხებს ეხე- 
ბა საქართველოს მთავრობის 2015 წლის 14 
ივლისის #348 დადგენილებით დამტკიცებუ- 
ლი „ცხოველთა გადამდები დაავადებების 
საწინააღმდეგო პროფილაქტიკურ-საკარა- 
ნტინო ღონისძიებათა განხორციელების წე- 
სები“, რომელიც განსაზღვრავს ცხოველების- 
გან მომდინარე დაავადებებთან ბრძოლის 
ღონისძიებებს და მეთოდებს, განსაზღვრავს 
უფლებამოსილ სუბიექტებს და მათ როლსა 
და კომპეტენციებს აღნიშნული დაავადებებ- 
თან ბრძოლის პროცესში. ამავე წესებით გან- 
საზღვრულია ზოონოზური დაავადებების, მათ 
შორის, ცოფის პროფილაქტიკურ-საკარანტი- 
ნე ღონისძიებები. აღნიშნული წესის მიზნე- 
ბისთვის, დაავადებებთან ბრძოლის ღონის- 
ძიებების განხორციელების პროცესში სსიპ 
„სურსათის ეროვნულ სააგენტოსთან“ ერთად 
მონაწილეობს მუნიციპალიტეტის უფლება- 
მოსილი ორგანო, რომელსაც ევალება სა- 
კარანტინე ღონისძიებების ნაწილობრივ აღ- 
სრულება, კერძოდ, ცხოველების იზოლაცია 
და კანონმდებლობით დადგენილ შემთხვე- 


ვაში, მათი ევთანაზია (მოკვდინება ჰუმანუ- 
რი – უმტკივნეულო მეთოდით). აღნიშნული 
წესების თანახმად, ზოონოზური დაავადების 
დაფიქსირების შემთხვევაში, პროფილაქტი- 
კურ-საკარანტინე ღონისძიებების გატარების 
და შესაბამის ტერიტორიაზე კარანტინის გა- 
მოცხადების მიზნით, საქართველოს გარემოს 
დაცვისა და სოფლის მეურნეობის სამინისტ- 
როს სახელმწიფო კონტროლს დაქვემდე- 
ბარებული საჯარო სამართლის იურიდიული 
პირი – სურსათის ეროვნული სააგენტო მი- 
მართავს მუნიციპალიტეტის აღმასრულებელ 
ორგანოს ან სახელმწიფო რწუნებულს რეგი- 
ონში და ეს უკანასკნელი აცხადებს კარანტი- 
ნს ტეროტორიაზე, სადაც დაფიქსირდება ზო- 
ონოზური დაავადება. 

აღსანიშნავია ის გარემოება, რომ 2015 
წლის 14 ივლისის #348 დადგენილებით 
დამტკიცებული „ცხოველთა გადამდები 
დაავადებების საწინააღმდეგო პროფი- 
ლაქტიკურ-საკარანტინო ღონისძიებათა გა- 
ნხორციელების წესები“ საჭიროებს ცვლილე- 
ბებს და დახვეწას. კერძოდ, აქტში მკაფიოდ 
არ არის განმარტებული ცხოველთა კატეგო- 
რიები, რომლებიც ექვემდებარეობიან ამა თუ 
იმ საკარანტინე ღონისძიებას, მაგალითად, 
არ არის განმარტებული რას გულისხმობს „და- 
ავადებაზე საეჭვო ცხოველი, რომელიც ექვე- 
მდებარება ევთანაზიას“, არ არის გამიჯნული 
და დაკონკრეტებული რომელ საკარანტინო 
ღონისძიებას ახორციელებს ცენტრალური ხე- 
ლისუფლებიდან – საჯარო სამართლის იური- 
დიული პირი სურსათის ეროვნული სააგენტო 
და რომელს – მუნიციპალიტეტის უფლებამო- 
სილი ორგანო და ა.შ. და ღონისძიებების გა- 
ტარება დამკვიდრებული პრაქტიკის მიხედ- 
ვით, მხოლოდ ზეპირი კოორდინაციის გზით 
ხორციელდება. 

სანიტარულ-ჰიგიენური მართლწესრიგის 
კონტროლი ხორციელდება როგორც მუნიცი- 
პალიტეტების მიერ მიღებული მოვლა-პატრო- 
ნობის წესების, ასევე, ნარჩენების მართვის 
კოდექსის 3ვ3-ე-34-ე მუხლების საფუძველზე. 

მაგალითად, ქ. თბილისის მუნიციპა- 
ლიტეტისმიერდადგენილი შინაურიცხოველე- 
ბის მოვლა-პატრონობის წესით განსაზღვრუ- 
ლია ცხოველის პატრონის ვალდებულება 
– დაასუფთავოს მის მფლობელობაში არსე- 
ბული ცხოველის მიერ დაბინძურებული საზო- 

გადოებრივი სივრცე. მსგავსი აკრძალვა და 
საჯარიმო სანქცია გათვალისწინებულია სა- 
ქართველოს ნარჩენების მართვის კოდექსის 
33-ე-34-ე მუხლებით, კერძოდ, „ადმინისტრა- 
ციულ ჭარიმას ექვემდებარება: 

ა) ძაღლის ან სხვა შინაური ცხოველის 
მცირე ოდენობის ფეკალური მასით ტე- 
რიტორიის დაბინძურება 

ბ) ცხოველის სხეულის ნარჩენებით გარე- 
მოს დანაგვიანება“. 

ამავე კოდექსის 47-ე მუხლის მე-6-7, მე-8, 

მე-11 და მე-12 ნაწილების თანახმად, ზემოაღ- 
ნიშნული სამართალდარღვევის შემთხვევაში, 
საქმის განხილვისა და საჯარიმო სანქციის გა- 
მოყენების უფლება აქვთ: მუნიციპალიტეტის 
უფლებამოსილ ორგანოს, შინაგან საქმეთა 
სამინისტროს უფლებამოსილი ორგანოს თა- 
ნამშრომლებს და გარემოს დაცვისა და სო- 
ფლის მეურნეობის სამინისტროს სისტემაში 
შემავალი დაწესებულების თანამშრომლებს. 
მოცემულ შემთხვევაში აღსანიშნავია ის 
გარემოება, რომ ზოგიერთ მუნიციპალიტეტში 
არ არის მიღებული ნარჩენების მართვის კო- 
დექსის 33-ე-34-ე მუხლების საფუძველზე შე- 
საბამისი ნორმატიული აქტი, რითაც განისა- 
ზღვრება კონტროლის განმახორცილებელი 
უფლებამოსილი ორგანო და ადმინისტრაცი- 
ული სახდელის გამოყენების პროცედურა და 
არ არის შემუშავებული და დამტკიცებული 
ადმინისტრაციული საჯარიმო ოქმის ფორმე- 
ბი (მკაცრი აღრიცხვის დოკუმენტები). შესაბა- 
მისად, აღნიშნულ მუნიციპალიტეტებში მსგა- 
ვს სამართალდარღვევაზე რეაგირება ხდება 
მხოლოდ მუნიციპალიტეტის მიერ დადგენი- 
ლი შინაური ცხოველის მოვლა-პატრონობის 
წესის დარღვევის საფუძვლით და გამოიყე- 
ნება საქართველოს ადმინისტრაციულ სამა- 
რთალდარღვევათა კოდექსის 103-ე მუხლი, 
რომელიც ითვალისწინებს განსხვავებული 
ოდენობის (გაცილებით მცირე) ფულად ჯარი- 
მას, რაც თავის მხრივ, ადმინისტრირების ნა- 
კლებეფექტიან შედეგს იძლევა. 
ცხოველებისგან მომდინარე რისკების მა- 
რთვის ერთ-ერთ ინსტრუმენტს წარმოადგენს 
საქართველოს მთავრობის 2018 წლის 16 ნო- 
ემბრის #551 დადგენილებით დამტკიცებული 
„შინაური ბინადარი ცხოველების საქართვე- 
ლოს საბაჟო საზღვარზე არაკომერციული 
გადაადგილების წესი, რომელიც ადგენს 


შინაური ბინადარი ცხოველების საქართვე- 
ლოს საბაჟო საზღვარზე არაკომერციული 
გადაადგილების დროს ცხოველთა ჯანმრ- 
თელობის მოთხოვნებს და ასეთი გადაადგი- 
ლების დროს შესაბამისობის შემოწმების წე- 
სებს. ამ წესით დადგენილ პროცედურებს და 
კონტროლს კომპეტენციის ფარგლებში, ახო- 
რციელებს გარემოს დაცვისა და სოფლის მე- 
ურნეობის სამინისტროს კონტროლს დაქვე- 
მდებარებული დაქვემდებარებული საჯარო 
სამართლის იურიდიული პირი – სურსათის 
ეროვნული სააგენტო და საქართველოს ფინა- 
ნსთა სამინისტროს მმართველობის სფეროში 
შემავალი საჯარო სამართლის იურიდიული 
პირი – შემოსავლების სამსახური. აღნიშნუ- 
ლი წესის თანახმად, ხორციელდება ქვეყნის 
ტერიტორიაზე შესამოსაყვანი შინაური ბინა- 
დარი ცხოველების იდენტიფიკაცია და ჯან- 
მრთელობის მდგომარეობის დადგენა, რათა 
თავიდან იქნეს არიდებული დაავადებული ან 
არაიდენტიფიცირებული ან/და არაუფლება- 
მოსილი პირის მიერ ქვეყნის ტერიტორიაზე 
შინაური ბინადარი ცხოველის შემოყვანა. 


შინეუური ბინუდეური 
ცხოველების უფლებები 
დე მეთი დაცვის გარანტიები 


მსოფლიოს ცივილური ნაწილის მიერ ში- 
ნაური ბინადარი ცხოველების განსაკუთრე- 
ბულ უფლებრივ რანგში აყვანის და მისი რო- 
გორც არა მხოლოდ საკუთრების ობიექტად, 
არამედ უფლების მქონე სუბიექტად განხილ- 
ვის პროცესმა განაპირობა ის გარემოება, 
რომ აღნიშნულ ცხოველებთან დაკავშირებუ- 
ლი რისკების მართვის ღონისძიებები შეიზღუ- 
და მათ მიმართ ნებისმიერი ღონისძიებების 
ჰუმანურად განხორციელების ვალდებულებე- 
ბით და მათი სიცოცხლისა და ჯანმრთელობის 
დაცვის, მათი მოვლა-პატრონობის მავალდე- 
ბულებელი ნორმების დადგენით. 

საქართველოში შინაური ბინადარი ცხოვე- 
ლების უფლებების და გარანტიების რეგლამე- 
ნტირება უზრუნველყოფილია მუნიციპალი- 
ტეტების მიერ მიღებული შინაური ბინადარი 
ცხოველების მოვლა-პატრონობის და პოპუ- 
ლაციების მართვის წესებით, საქართველოს 
სისხლის სამართლის კოდექსის 259-ე მუხლით 

და საქართველოს ადმინისტრაციულ სამა- 
რთალდარღვევათა კოდექსის 103-ე-104-ე და 
172-ე მუხლებით. 
საქართველოში მუნიციპალიტეტების მიერ 
მიღებული მოვლა-პატრონობის წესებით და- 
დგენილია ცხოველის კეთილდღეობის უზ- 
რუნველყოფის საშუალებები და აუცილებე- 
ლი მინიმალური მოთხოვნები, მათ შორის: 
კვება-დაწყურვება, სათანადო საცხოვრისის 
გამოყოფა, ფიზიკური აქტივობა, ვეტერინა- 
რული მკურნალობა, ცხოველის პატრონის 
ანგარიშვალდებულება და ა.შ. თუმცა, ხშირ 
შემთხვევაში, მუნიციპალიტეტის მიერ დადგე- 
ნილი ვალდებულებები და კანონმდებლობით 
დადგენილი სანქციები და იძულების ღონის- 
ძიებები არ ეხმიანება ერთმანეთს და არ არ- 
სებობს აღნიშნული ვალდებულების დაცვის 
კონტროლის ან/და იძულებითი ღონისძიებე- 
ბის გატარების ეფექტიანი მექანიზმები. 
საქართველოს ადმინისტრაციულ სამა- 
რთალდარღვევათა კოდექსის 104-ე მუხლის 
თანახმად, ადმინისტრაციულ პასუხისმგებ- 
ლობას (ფულადი ჯარიმა) ექვემდებარება 
„ცხოველისადმი არასათანადო მოპყრობა, 
რამაც მისი ტანგპვა, სხეულის დაზიანება, 
მისთვის ტკივილის მიყენება გამოიწვია, რო- 
გორც ერთგერადად, ისე განსაზღვრული პე- 
რიოდის განმავლობაში“. 
საქართველოს სისხლის სამართლის კო- 
დექსის 259-ე მუხლის თანახმად, შესაბამისი 
პირის სისხლისსამართლებრივ პასუხისმგებ- 
ლობას იწვევს „ცხოველის წამება ან მისდამი 
სასტიკი მოპყრობა, რამაც მისი დაღუპვა ან 
დასახიჩრება გამოიწვია და ისჯება საზოგა- 
დოებისათვის სასარგებლო შრომით გადით 
ას ოციდან ორას ორმოც საათამდე, შინაპატი- 
მრობით ვადით ექვსი თვიდან ერთ წლამდე, 
ჯარიმით, ან თავისუფლების აღკვეთით გა- 
დით ერთ წლამდე. 
იგივე ქმედება, ჩადენილი: 
ა) გგუფურად 
ბ) არაერთგზის 
გ) მცირეწლოვნის თანდასწრებით ისგე- 
ბა საზოგადოებისათვის სასარგებლო 
შრომით, ვადით ორასიდან ოთხას 
საათამდე, შინაპატიმრობით, გადით 
ერთიდან ორ წლამდე, ჭარიმით ან 
თავისუფლების აღკვეთით, ვადით სამ 
წლამდე.“ 


მიზანი, რასაც მოცემულ სფეროში აღნიშ- 
ნული კანონმდებლობა ემსახურება და შედე- 
გი, სასურველ და თანამედროვე სტანდარტე- 
ბით გათვალისწინებულ ნიშნულამდე არ არის 
მიყვანილი, რაც განპირობებულია, როგორც 
ქვეყანაში არსებული კანონმდებლობის ხა- 
რვეზებით, ასევე, ცხოველების მიმართ საზო- 
გადოებაში არსებული მანკიერი ცნობიერე- 
ბით და არასწორი დამოკიდებულებებით. 

მუნიციპალიტეტების მიერ მიღებული მოვ- 
ლა-პატრონობის წესები ძირითადად ადგენენ 
შესაბამის სტანდარტებს ცხოველების საზო- 
გადოებაში უსაფრთხო ინტეგრაციისათვის 
და მხოლოდ ირიბად, შესაბამისი წესების და- 
დგენით უზრუნველყოფს ცხოველებისათვის 
უსაფრთხო გარემოს შექმნას და მათი სიცოხ- 
ლის და ჯანმრთელობის დაცვას, რაც არასაკ- 
მარისი ინსტრუმენტია მიზნის მისაღწევად. 

მიუხედავად ცხოველის ჯანმრთელობის 
და სიცოცხლის წინააღმდეგ მიმართული ქმე- 
დების საქართველოს სისხლის სამართლის 
კოდექსით გათვალისწინებისა, სათანადოდ 
ვერ ხერხდება დანაშაულის პრევენცია. რაც 
მნიშვნელოვანწილად გამოწვეულია საქა- 
რთველოში აღნიშნული დანაშაულების და- 
ფიქსირების პრობლემით დაამ მხრივ საგამო- 
ძიებო პრაქტიკა მეტად მწირია. პრობლემას 
ქმნის თავად სისხლის სამართლის კოდექსის 
259-ე მუხლის ბუნდოვანება, რაც ართულებს 
ნორმის სუბსუმციას, ანუ არსებული ფაქტო- 
ბრივი გარემოებების შეფასებას და კანონის 
შესაბამისი ნორმის სწორად შეფარდებას. 
კერძოდ, მუხლში მითითებული დანაშაულის 
შემადგენლობა ჩამოყალიბებულია ქმედების 
აღმნიშვნელი ზოგადი ტერმინებით. ამასთან, 
იმის გათვალისწინებით, რომ საქმე გვაქვს 
ცოცხალ არსებასთან, რომელსაც განსაკუთ- 
რებული დანიშნულება აქვს საზოგადოებაში 
და თანამედროვე ცივილიზებულ მსოფლიო- 
ში ის უკვე უფლებების მქონე სუბიეტად არის 
მიჩნეული, ზემოაღნიშნული მუხლით განსა- 
ზღვრული სანქცია არ არის ადეკვატური და 
მისი მეშვეობით მოცემულ სფეროში კრიმი- 
ნოგენული მდგომარეობის გამოსწორება ვერ 
ხერხდება. საგულისხმოა ის გარემოება, რომ 
2019 წლის 29 მაისს საქართველოს სისხლის 
სამართლის კოდექსში შეტანილ იქნა ცვლი- 
ლება და აღნიშნული კოდექსის 259-ე მუხლი 
ჩამოყალიბდა ახლებური რედაქციით, რომ- 

ლის თანახმად, ცხოველისადმი სასტიკი მო- 
პყრობის ან მოკვდინების შემთხვევისათვის 
სასჯელი ზომა გამკაცრდა, ასევე, მოხდა სას- 
ჯელის ზომების დიფერენცირება ქმედების 
სიმძიმის მიხედვით. თუმცა, ვერც აღნიშნული 
ცვლილება აღმოჩნდა ეფექტური, რადგან 
ბუნდოვანია მუხლის შინაარსი. მაგალითად, 
259-ე მუხლის პირველი ნაწილის თანახმად, 
დანაშაულად ითვლება ცხოველის დასახი- 
ჩრება, მაგრამ მუხლში არ არის მითითებული 
რა იგულისხმება დასახიჩრებაში. ამასთან, 
გაუგებარია, რა რეაგირება მოჰყვება ცხოვე- 
ლის სხეულის სხვაგვარად დაზიანებას: დაჭ- 
რას და ა.შ, რომელიც რეალურად ცხოველის 
სიცოცხლეს გაცილებით მეტ საფრთხეს შეი- 
ძლება უქმნიდეს. 

აუცილებელია, რომ სისხლის სამართლის 
კოდექსით გათვალისწინებული ნორმა იყოს 
მკაფიო, ზუსტი და იძლეოდეს მისი აღსრულე- 
ბის ეფექტურ საშუალებას. 

აღსანიშნავია ის გარემოება, რომ 2019 
წლის 29 მაისს, სისხლის სამართლის კო- 
დექსში განხორციელებულ ცვლილებასთან 
ერთად, ცვლილება შევიდა საქართველოს 
ადმინისტრაციულ სამართალდარღვევათა 
კოდექსის 104 მუხლში, რომელიც ასევე ეხება 
ცხოველისადმი არასათანადო მოპყრობას. 
ცვლილების განხორციელება განაპირობა 
აღნიშნული მუხლის და სისხლის სამართლის 
კოდექსის 259-ეე მუხლის შინაარსობრივ- 
მა კვეთამ, კერძოდ, საქართველოს ადმი- 
ნისტრაციულ სამართალდარღვეთა კოდეე- 
სის 104-ე მუხლით გათვალისწინებული იყო 
საქართველოს სისხლის სამართლის კო- 
დექსის 259-ე მუხლის ანალოგიური ჰიპოთე- 
ზა და დისპოზიცია, ანუ ქმედების შინაარსი 
და საფუძვლები, რაც იწვევდა პირის ადმი- 
ნისტრაციულ პასუხისგებაში მიცემას, რაც წა- 
რმოადგენდა ნონსენსს, რადგან სისხლის 
სამართლის კოდექსით და ადმინისტრაციულ 
სამართალდარღვევათა სფეროში მოქმედი 
კანონმდებლობით ამა თუ იმ ქმედებისათვის 
გათვალისწინებული სანქცია სხვადასხვა სი- 
მძიმისაა და ქმედების ჩამდენ პირს სხვადას- 
ხვა სამართლებრივ მდგომარეობაში აყენებს, 
შესაბამისად, დაუშვებელია სამართლის ეს 
ორი, პრინციპულად განსხვავებული, დარგი 
ითვალისწინებდეს ერთი და იმავე ქმედების 
სანქცირებას. აღნიშნული ფაქტიც მიუთითე- 


ბს, რომ საქართველოში ცხოველების წინა- 
აღმდეგ მიმართული დანაშაულების დაფიქე- 
სირება და პრევენცია ვერ ხორციელდებოდა 
ეფექტურად. პრებლემური იყო ფაქტის და- 
ფიქსირებისას მისი კვალიფიცირება, ქმედე- 
ბის ჩამდენი პირის მიმართ გატარებულიყო 
სისხლისსამართლებრივი ღონისძიებები, თუ 
ადმინისტრაციულ-სამართლებრივი ღონის- 
ძიებები. მართალია, აღნიშნული ცვლილება 
აღმოიფხვრა, თუმცა, კვლავ პრობლემურია 
სისხლის სამართლის კოდექსის 259-ე მუ- 
ხლის ზოგადი შინაარსი და დანაშაულებრივი 
ქმედების შემადგენლობის ნაკლებ კონკრე- 
ტულობა. მაგალითად, საფრანგეთის კანონ- 
მდებლობის მიხედვით, „კხოველის მიმართ 
არასათანადო მოპყრობა (ტანჭგა) ან ძლიე- 
რი ტანგგის მიყენება, ასევე სექსუალური ძა- 
ლადობა ან სისასტიკის ჩადენა შინაური ან 
მოშინაურებული ცხოველის მიმართ, ასეგე, 
მისი დატყვეგება, ისჯება თავისუფლებისაღო- 
კვეთით, ვადით 2 წლამდე და 30 000 ევროს 
ოდენობის ჭარიმით. სასამართლოს შეუძლია 
დამატებით სასჯელის სახით გამოიყენოს პი- 
რისათვის ცხოველის ყოლის უფლების შე- 
ზღუდვა ან სხვაგვარი აკრძალგა“. ზოგიერთი 
ქვეყნის, მაგალითად, უნგრეთის კანონმდებ- 
ლობით ცხოველის უმართებულო მიტოვებაც 
კი დანაშაულად ითვლება და ისჯება თავი- 
სუფლების აღკვეთით, ვადით არაუმეტეს 2 
წლისა, ხოლო თუ თუ ცხოველისადმი სასტიკი 
მოპყრობა ატარებს განსაკუთრებულ ან პერ- 
მანენტულ ხასიათს ან ქმედება მიმართულია 
ერთზე მეტი ცხოველის მიმართ, ისჯება თა- 
ვისუფლების აღკვეთით, ვადით არაუმეტეს 3 
წლისა? ფინეთის სისხლის სამართლის კო- 
დექსის მიხედვით, პირი, რომელიც განზრახ 
ან უხეში გაუფრთხილებლობით მეტისმეტად 
ტვირთავს ცხოველს, არ იჩენს საჭირო ზრუნ- 
ვას, არ უზრუნველყოფს საკვებით, წყლით 
ან სხვაგვარად არღვევს კანონმდებლობას 
ცხოველების შესახებ, ასევე, პირი, რომელიც 
სასტიკად ეპყრობა ცხოველს, ურტყამს და 
გადამეტებულად ტანჯავს, აყენებს მძიმე ტკი- 
ვილს – ისჯება ჯარიმით ან თავისუფლების აღ- 
კვეთით, ვადით 2 წლამდე. თუ ცხოველისადმი 
დანაშაული ჩადენილია განსაკუთრებულად 
სასტიკი მეთოდით, ან ქმედება მიმართულია 

“L/MVV /#M6 VV0ჩL8ხ“ 


ცხოველთა მნიშვნელოვნად დიდი რაოდენო- 
ბისადმი ან ქმედება ემსახურება მხოლოდ იმ 
მიზანს, რომ მიღებულ იქნას მნიშვნელოვანი 
ფინანსური სარგებელი, რაც საერთო ჯამში 
შეიძლება შეფასდეს როგორც დამამძიმებე- 
ლი გარემოება, ქმედება ისჯება თავისუფლე- 
ბის აღკვეთით, ვადით 4 თვიდან 4 წლამდე. 

ევროპის ქვეყნების კანონმდებლობის თა- 
ნახმად, გამოყოფილია ცხოველის წინააღ- 
მდეგ მიმართული ქმედების ხუთი ძირითადი 
სახე: 

1. ცხოველის მოკვლა 

2. ცხოველის ტანჯვა 

3. ცხოველისათვის ზიანის მიყენება 

4. ცხოველზე ძალადობა ანუ ადამიანური 

შესაძლებლობების ბოროტად გამო- 
ყენება. 

ცხოველის მოკვლა გულისხმობს ცხოვე- 
ლის ნებისმიერი მეთოდით ან ნებისმიერი ინ- 
სტრუმენტის გამოყენებით (მაგალითად: ცე- 
ცხლსასროლი/ცივი იარაღით, მოწამვლა და 
ა.შ) მართლსაწინააღმდეგო მოკვდინებას; 
ცხოველის წამება – გულისხმობს ცხოველზე 
ფიზიკური ან ფსიქიკური ტკივილის მიყენე- 
ბას, ტანჯვას. ზიანის მიყენება – რაიმე სახის 
სხეულის დაზიანებას, როგორიცაა ჭრილობა, 
ძვლების დაზიანება და ა.შ.; ცხოველზე ძალა- 
დობა ანუ ადამიანური შესაძლებლობების ბო- 
როტად გამოყენება კი გულისხმობს – ფიზიკუ- 
რი, გონებრივი და სექსუალური ძალადობის 
ნებისმიერ ფორმას. 

როგორც ზემოთ იქნა აღნიშნული, ევრო- 
პული ქვეყნების კანონმდებლობისაგან გან- 
სხვავებით, ქართული სისხლის სამართლის 
კოდექსის მიხედვით, დანაშაულად ითვლება 
მხოლოდ ცხოველის მოკვლა და დასახიჩრე- 
ბა. სხვა ტიპის ქმედება (სხეულის მძიმე ან 
ნაკლებად მძიმე დაზიანება) – მიმართული 
ცხოველის წინააღმდეგ – არ იწვევს პირის 
სისხლისსამართლებრივ პასუხისმგებლობას, 
რაც არასწორი პრაქტიკაა, ვინაიდან, შინა- 
ური ცხოველი ცივილიზებულ მსოფლიოში 
განიხილება ცოცხალ, უფლებების მქონე სუ- 
ბიექტად, შესაბამისად, მის წინააღმდეგ მიმა- 
რთული ძალადობრივი ქმედებები საჭიროებს 
მკაფიოდ რეგლამენტირებას და ადეკვატური 
სანქციების განსაზღვრას ქმედების სიმძიმის 
გათვალისწინებით. 


დესკვნა 


დასკვნის სახით შეიძლება ითქვას, რომსა- 
ქართველოში არ არის ერთიანი სამართლებ- 
რივი ბაზა, რომელიც სისტემურად, სრულყო- 
ფილად უზრუნველყოფდა შინაურ ბინადარ 
ცხოველებთან დაკავშირებული საკითხების 
მოწესრიგებას. არ არსებობს საკანონმდებ- 
ლო აქტი, რომელიც განსაზღვრავს შინაური 
ბინადარი ცხოველის სტატუსს. სწორედ სტა- 
ტუსის განსაზღვრა განაპირობებს სუბიექტის, 
თუ ობიექტის “– როგორც სამართლებრივი 
სიკეთის – უფლებების ობიექტის ან/და თა- 
ვად სუბიექტის დაცვას და საჯარო წესრიგის, 
ბრუნვის სტაბილურობის შესანარჩუნებლად, 
შესაბამისი შეზღუდვების დაწესების შესაძ- 
ლებლობას. 

სუბიექტის სტატუსის განმსაზღვრელი 
საკანონმდებლო აქტის არსებობით შესაძ- 
ლებელი ხდება სამართლებრივი სიკეთის 
დაცვა სხვადასხვა სამართლებრივი ურთი- 
ერთობების სფეროში. კერძოდ, დაცვა – და- 
ნაშაულებრივი ქმედებისაგან – სისხლისა- 
მართლებრივი კანონმდებლობით; დაცვა 
– გადაცდომებისგან – ადმინისტრაციულ-სა- 
მართლებრივი კანონმდებლობით;დაცვა –სა- 
მოქალაქო-სამართლებრივ ურთიერთობებ- 
ში, როგორც უფლების სუბიექტის/ობიექტის. 
ამასთან, ეფექტური ადმინისტრირების, ასე- 
ვე, მიუსაფარ შინაურ ბინადარ ცხოველებთან 
დაკავშირებული საკითხების და პრობლემე- 
ბის ეფექტურად რეგულირებისთვის, აუცი- 
ლებელია მუნიციპალურ დონეზე ხარისხიანი, 
ყოვლისმომცველი სამართლებრივი დოკუ- 
მენტის შემუშავება, რომელიც ნაწარმოები 
იქნება ქვეყნის მასშტაბით მოქმედი, საკანო- 
ნმდებლო აქტისგან. მასში გათვალისწინე- 
ბული იქნება შესაბამისი მუნიციპალიტეტის 
სპეციფიკასთან დაკავშირებული ფაქტორე- 
ბი. ამასთან, აღნიშნულ დოკუმენტებში გათ- 
ვალისწინებული იქნება ყველა ის საერთო 
პრინციპი, მიდგომა, მეთოდოლოგია და პო- 
ლიტიკა, რომელიც დადგენილია კანონით და 
აღიარებულია შესაბამისი საერთაშორისო 
მნიშვნელობის სამართლებრივი აქტებით და 
დამკვიდრებულია ევროპის და სხვა მოწინა- 
ვე ქვეყნების მმართველობით საქმიანობაში, 
როგორც საუკეთესო პრაქტიკა. 

კვლევის შედეგად მკაფიოდ გამოვლინდა 


ულს”. 81 ი I შის 


არსებული პრობლემების ლოგიკური ჭაჯვი, 
რომლებიც ურთიერთგანპირობებულია. აღ- 
ნიშნული პრობლემები არის როგორც მატე- 
რიალური შინაარსის (ფინანსური რესურსის 
უქონლობა, შესაბამისი ინფრასტრუქტურის 
არარსებობა), ასევე, არამატერიალური ში- 
ნაარსის (გაუმართავი/არარსებული სამა- 
რთლებრივი ბაზა, პროცესების, ადმინისტრი- 
რების, სტრუქტურის ნაკლოვანება). თუმცა, 
კვლევამ ასევე აჩვენა, რომ ზოგიერთ მუნიცი- 
პალიტეტში არის პრობლემების აღმოფხვრის 
სრული მზაობა და, ზოგიერთ შემთხვევაში, 
დაწყებულია ამ მიმართულებით შესაბამისი 
ღონისძიებების განხორციელება, როგორც 
სამართლებრივი რეგულაციების შემუშავების 
მიმართულებით, ასევე, პროცესების შესაბა- 
მისი სტანდარტების დაცვით მართვისათვის. 

მოსახლეობაში არსებული სიტუაციის ანა- 
ლიზმა ცხადყო, რომ მათი ცნობიერება ამ მი- 
მართულებით საკმაოდ მაღალია.რაც შეეხება 
პრობლემებს, მუნიციპალიტეტებში მეტ-ნალე- 
ბად მწვავედ დგას მიუსაფარ ცხოველებთან 
დაკავშირებული პრობლემები, რადგან არ 
არის ცენტრალურ დონეზე განსაზღვრული 
ერთიანი პოლიტიკა, რომელიც საფუძველი 


ბიბლიოგრაფია: 


საქართველოს კონსტიტუცია 
· ცხოველთა უფლებების მსოფლიო დეკლარა- 
ცია 

3. შინაურ ცხოველების დაცვის ევრო კონვენცია 

საქართველოს ორგანული კანონი 

5. საქართველოს ადგილობრივი თვითმმართვე- 
ლობის კოდექსი 

6. საქართველოს ზოგადი ადმინისტრაციული კო- 
დექსი 

7. საქართველოს სამოქალაქო კოდექსი 

8. საქართველოს ადმინისტრაციულ სამართა- 
ლდარღვევათა კოდექსი 

.· საქართველოს სისხლის სამართლის კოდექსი 

10. საქართველოს მთავრობის 2018 წლის 28 ივნი- 
სის #345 დადგენილებით დამტკიცებული „,ვე- 
ტერინარული საქმიანობის განმახორციელე- 
ბელი ბიზნესოპერატორების საქმიანობასთან 
დაკავშირებული მოთხოვნები“ 

11. საქართველოს მთავრობის 2015 წლის 14 

ივლისის #348 დადგენილებით დამტკიცებული 


ა 


1 


გახდებოდა ამ მიმართულებით პროცესების 
ცენტრალურ და ადგილობრივ დონეებზე – ვე- 
რტიკალური და ჰორიზონტალური კოორდი- 
ნაციისა. მიმდინარე ეტაპზე, მუნიციპალიტე- 
ტები დამოუკიდებლად, საკუთარი რესურსით 
და ცოდნით ცდილობენ პრობლემების გამკ- 
ლავებას. აღნიშნული განაპირობა მმართვე- 
ლობის დეცენტრალიზაციის პროცესმა და ამ 
შემთხვევაში მუნიციპალიტეტები აღმოჩნდნენ 
ისეთი პრობლემის წინაშე, რომელიც, თავისი 
გამომწვევი მიზეზებიდან გამომდინარე, არ 
არის მხოლოდ ადგილობრივი მნიშვნელო- 

